راجندر لہری

راجندر لہری ، پیدائش: راجندر ناتھ لہری، 1901ء - وفات: 17 ستمبر، 1927ء) ہندوستان کے مشہور انقلابی اور ہندوستان ریپبلکن ایسوسی ایشن کے اہم رکن تھے۔ انہوں نے اشفاق اللہ خان،رام پرساد بسمل، چندر شیکھر آزاد، ٹھاکر روشن سنگھ اور دیگر ساتھیوں کے ساتھ مل کر کاکوری ٹرین ڈکیتی اور دکھشنیشور بم دھماکے میں حصہ لیا اور انہیں ان حملوں کا ماسٹر مائنڈ مانا جاتا ہے۔ برطانوی حکومت کی جانب سے ان پر اور ان کے دیگر انقلابی ساتھیوں پر مقدمہ چلا کر سزائے موت کی سزا سنائی گئی اور بالآخر اترپردیش کے گونڈہ ضلعی جیل میں انہیں پھانسی دے دی گئی۔

حالات زندگی 
راجندر ناتھ لہری 1893ء کو موہن پور، پبنا ضلع، بنگال پریذیڈنسی (موجودہ بنگلہ دیش) میں ایک برہمن خاندان میں پیدا ہوئے۔ ان کے والد کا نام کشتیش موہن لہری تھا۔ وہ ایک بڑی جاگیر کےمالک تھے۔ وہ ایم اے کے طالب علم تھے۔ اترپردیش میں انہوں نے برطانوی حکومت کے خلاف وطن پرستانہ سرگرمیوں میں بھرپور حصہ لیا۔ انہوں نے بنگال کے دیگر انقلاب پسند دوستوں کے ہمراہ انقلابی جماعت ہندوستان سوشلسٹ ایسوسی ایشن میں شامل ہوئے۔ انہوں نے 9 اگست 1925ء کو اشفاق اللہ خان، رام پرساد بسمل، چندر شیکھر آزاد اور ٹھاکر روشن سنگھ کے ساتھ مل کر کاکوری ٹرین ڈکیتی میں حصہ لیا اور شیر گنج، بچپوری، مین پوری وغیرہ کے انقلاب پسندوں نے جو حملہ کیا تھا، اس میںبھی  شریک تھے۔ بعد ازاں دکھشنیشور بم کیس میں گرفتار ہوئے اور کاکوری ڈکیتی کیس کا مقدمہ بھی چلایا گیا جس میں انہیں پھانس کی سزا سنائی گئی۔ بالآخر اترپردیش میں واقع ضلع گونڈہ کے جیل میں راجندر لہری اور دیگر ساتھیوں اشفاق اللہ خان، رام پرساد بسمل اور ٹھاکر روشن سنگھ کے ہمراہ 17 دسمبر 1927ء کو پھانسی دے دی گئی، یوں تاریخ میں ہمیشہ کے لیے امر ہو گئے۔

مزید دیکھیے 
 رام پرساد بسمل
 کاکوری ڈکیتی
 ہندوستان سوشلسٹ ریپبلکن ایسوسی ایشن
 چندر شیکھر آزاد
 اشفاق اللہ خان

حوالہ جات 

1892ء کی پیدائشیں
1901ء کی پیدائشیں
1927ء کی وفیات
برطانوی ہند سے سزائے موت بذریعہ پھانسی پانے والے
بنگالی شخصیات
بھارتی انقلابی
سزائے موت یافتہ بھارتی شخصیات
ضلع پبنا کی شخصیات
ہندوستان سوشلسٹ ریپبلکن ایسوسی ایشن
فاضل جامعہ بنارس ہندو
Short description is different from Wikidata
1900ء کی دہائی کی پیدائشیں
بیسویں صدی کی بنگالی شخصیات